
ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 07/ΟΤΑ/20738 (1) 

Τροποποίηση Ο.Ε.Υ. της Κοινότητας Αμπελακίων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του Ν. 1586/86. 

2) Τις διατάξεις του Π.Δ. 37α/87 και 22/90. 


3) Τις διατάξεις του άρθρου 12 του Ν. 1188/81 όπως 
συμπληρώθηκαν με το άρθρο 26 του Ν. 1832/82 και αντι- 
καταστάθηκαν με την παράγραφο 5 του άρθρου 8 του Ν. 
2307/95. 

4) Τις διατάξεις των Νόμων α) Ν. 2130/94, β) Ν. 
2190/94 και γ) Ν. 2218/94. 

5) Την με αριθμό πρωτ. ΔΙΚΠ.Ρ/Φ.2/3210/1.4.86 
εγκύκλιο Υπ. Προεδρίας της Κυβερνήσεως και Γεν. Δια¬ 
ταγή 59 αριθμ. πρωτ. 53560/6.8.86 ΥΠ.ΕΣ. 

6) Την αριθμ. 2347/30.9.97 απόφαση περί μεταβίβαση 
αρμοδιοτήτων του Γενικού Γραμματέα της Περιφέρειας 
Αττικής στον Προϊστάμενο της Δ/νσης Τοπικής Αυτοδιοί¬ 
κησης και Διοίκησης Ν. Πειραιά να υπόγραφε! με Ε.Γ.Γ.Π. 
την αποστολή στο Εθνικό Τυπογραφείο πράξεων των 
οποίων απαιτείται δημοσίευση στην Εφημερίδα της Κυ¬ 
βερνήσεως. 

7) Την 470/97 απόφαση του Κοινοτικού Συμβουλίου 
Αμπελακίων με την οποία τροποποιείται ο Ο.Ε.Υ. της Κοι¬ 
νότητας Αμπελακίων. 


8) Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στο πρακτικό 
4/97 αυτού, αποφασίζουμε: 

Εγκρίνουμε την τροποποίηση του Ο.Ε.Υ. της Κοινότη¬ 
τας Αμπελακίων ως εξής: 

Αρθρο 1 

Διάρθρωση Υπηρεσιών 

Τις υπηρεσίες της Κοινότητας συγκροτούν: 

1. Γ ραφείο Προέδρου Κοινότητας. 

2. Διοικητική και Οικονομική υπηρεσία. 

3. Υπηρεσία Καθαριότητας. 

4. Υπηρεσία Ηλεκτροφωτισμού. 

5. Υπηρεσία Ύδρευσης. 

Οι παραπάνω υπηρεσίες διαρθρώνονται με τα ακό¬ 
λουθα τμήματα και γραφεία: 
α. Γραφείο Προέδρου 
Β. Διοικητική και Οικονομική Υπηρεσία. 

1) Τμήμα Διοικητικό 

α) Γ ραφείο Προϊσταμένου: Προϊστάμενοςς τμήματος 
επιλέγεται σύμφωνα με το άρθρο 36 του Ν. 2190/1994 
και το άρθρο 12 παρ. 9 του Ν. 2503/1997 από τον κλάδο 
ΔΕΙ Διοικητικού με βαθμό Α’, ελλείψει δε υπαλλήλου με 
βαθμό Α', υπάλληλος με βαθμό Β\ 
β) Γραφείο Πρωτοκόλλου και Διεκπεραίωσης Αρ¬ 
χείου. 

γ) Γραφείο Κοινοτικού Συμβουλίου, 
δ) Γραφείο Προσωπικού, 
ε) Γραφείο Ληξιαρχείου και Πολιτικών Γάμων. 
στ) Γραφείο Δημοτικής κατάστασης (Δημοτολογίου, 
Ιθαγένειας, Μητρώων Αρρένων, Στρατολογικών και Εκλο¬ 
γικών θεμάτων). 

ζ) Γ ραφείο Νομικών Προσώπων Δημοσίου Δικαίου και 
η) Γ ραφείο Δημοτικής Αστυνομίας. 

2) Τμήμα Οικονομικό 

α) Γ ραφείο Μισθοδοσίας προσωπικού, 
β) Γραφείο Προϋπολογισμού, Προμηθειών, Δημοτικού 
φόρου και Τελών και ΤΑΠ. 

γ) Γραφείο Αδειών καταστημάτων υγειονομικού ενδια¬ 
φέροντος. 

δ) Γ ραφείο Έργων και 
ε) Γραφείο Κληροδοτημάτων. 

Γ. Υπηρεσία Καθαριότητας 

α) Γραφείο επιστασίας προσωπικού, 
β) Γραφείο κίνησης, συντήρησης οχημάτων, 
γ) Γραφείο Κοινοτικού Νεκροταφείου. 

Δ. Υπηρεσία Ηλεκτροφωτισμού 
α) Γραφείο συντήρησης κοινοτικού δικτύου φωτι¬ 
σμού. 

Ε. Υπηρεσία Ύδρευσης 

α) Γραφείο ύδρευσης και διαχείρισης υλικών. 

Άρθρο 2 

Σύνθεση Οργανικού Προσωπικού 

1. ΤΑΚΤΙΚΟ ΠΡΟΣΩΠΙΚΟ 
Α) ΔΙΟΙΚΗΤΙΚΟ ΠΡΟΣΩΠΙΚΟ 

1. Κλάδος ΔΕΙ Διοικητικού πέντε (5) θέσεις με βαθμό 
Δ-Α. 

2. Κλάδος ΔΕ2 Επόπτη Καθαριότητας μία (1) θέση με 
βαθμό Δ-Α. 

3. Κλάδος ΔΕ 14 Ελεγκτή Εσόδων - Εξόδων μία (1) θέση 
με βαθμό Δ-Α. 

4. Κλάδος ΔΕ23 Ειδικό προσωπικό (Δημοτική Αστυνο¬ 
μία) δύο (2) θέσεις με βαθμό Δ-Α. 

Β) ΤΕΧΝΙΚΟ ΠΡΟΣΩΠΙΚΟ 

1. Κλάδος ΤΕ4 Τεχνολόγων - Ηλεκτρολόγων Μηχανι¬ 
κών μία (1) θέση με βαθμό Δ-Α. 

2. Κλάδος ΔΕ24 Ηλεκτρολόγων δύο (2) θέσεις με 
βαθμό Δ-Α. 

3. Κλάδος ΔΕ29 Οδηγοί αυτοκινήτων τρεις (3) θέσεις 
με βαθμό Δ-Α. 

4. Κλάδος ΔΕ30 Τεχνίτης μία(1)θέση με βαθμό Δ-Α. 

Γ) ΠΡΟΣΩΠΙΚΟ ΥΠΗΡΕΣΙΑΣ ΚΑΘΑΡΙΟΤΗΤΑΣ ΚΑΙ 
ΛΟΙΠΩΝ ΥΠΗΡΕΣΙΩΝ 

1. Κλάδος ΥΕ1 Κλητήρων - θυρωρών δύο (2) θέσεις με 
βαθμό Ε-Β. 

2. Κλάδος ΥΕ2 Επιστατών Καθαριότητας μία (1) θέση 
με βαθμό Ε-Β. 

3. Κλάδος ΥΕ16 Εργατών Καθαριότητας έξι (6) θέσεις 
με βαθμό Ε-Β. 

4. Κλάδος ΥΕ16 Κηπουρών μία (1) θέση με βαθμό Ε-Β. 

5. Κλάδος ΥΕ16 Εργάτη νεκροταφείου μία (1) θέση με 
βαθμό Ε-Β. 

6. Κλάδος ΥΕ16 Καθαριστριών Κοινοτικού Καταστήμα¬ 
τος δύο (2) θέσεις με βαθμό Ε-Β. 

7. Κλάδος ΥΕ16 Υδρομετρητών μία (1) θέση με βαθμό 
Ε-Β. 

2. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ ΠΡΟΣΩΡΙΝΩΝ - 
ΠΡΟΣΩΠΟΠΑΓΩΝ ΘΕΣΕΩΝ ΠΟΥ ΚΑΤΑΡΓΟΥΝΤΑΙ ΜΟ¬ 
ΛΙΣ ΚΕΝΩΘΟΥΝ ΜΕ ΟΠΟΙΟΝΔΗΠΟΤΕ ΤΡΟΠΟ. 

Α) ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδος ΔΕΙ Διοικητικού μία (1) θέση με βαθμό Δ-Α 
(Ν. 1874/90. 

Β) ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

1. Κλάδος ΔΕ29 Οδηγού μία (1) θέση με βαθμό Δ-Α (Ν. 
1874/90). 

Γ) ΘΕΣΕΙΣ ΕΡΓΑΤΟΤΕΧΝΙΚΟΥ ΠΡΟΣΩΠΙΚΟΥ 

1. Κλάδος ΥΕ16 Εργατών Καθαριότητας δύο (2) θέσεις 
με βαθμό Ε-Β (Ν. 1874/90). 

2. Κλάδος ΥΕ16 Εργατών Γενικών Καθηκόντων μία (1) 
θέση με βαθμό Ε-Β (Ν. 1874/90). 


3. ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ ΘΕΣΕΙΣ ΠΡΟΣΩ¬ 
ΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΠΟΥ ΘΑ ΜΕΤΑΤΡΑΠΟΥΝ ΣΕ ΜΟΝΙΜΕΣ 
ΘΕΣΕΙΣ 

1. Μία (1) θέση Οδηγού αυτοκινήτου. 

2. Μία (1) θέση Καθαρίστριας Κοινοτικού Καταστήμα¬ 
τος. 

3. Δύο (2) θέσεις Ηλεκτρολόγων. 

4. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ 

1. Τρεις (3) θέσεις εργατών καθαριότητας. 

2. Δύο (2) θέσεις Διοικητικών. 

3. Μία (1) θέση Υδρομετρητή. 

Το προσωπικό αυτό προσλαμβάνεται για αντιμετώπιση 
εποχιακών αναγκών σύμφωνα με το άρθρο 21 του Ν. 
2190/94. 

Άρθρο 3 

Προσόντα διορισμού και λοιπές διατάξεις 

1. Τα προσόντα για το διορισμό, τα καθήκοντα, την 
αστική ευθύνη, τα δικαιώματα, τις μεταβολές των υπηρε¬ 
σιακών καταστάσεων, τα πειθαρχικά αδικήματα, τις ποινές 
και τη λύση της υπαλληλικής σχέσης των μονίμων υπαλλή¬ 
λων που προβλέπονται από τον παρόντα Οργανισμό, 
έχουν ισχύ οι διατάξεις των Ν. 1188/81, 1586/86, 
2190/94 και 2307/95 όπως αυτές ισχύουν μέχρι σήμερα. 

2. Για το προσωπικό με σχέση εργασίας Ι.Δ. αορίστου 
χρόνου έχουν εφαρμογή οι διατάξεις του Π.Δ. 410/95 
όπως αυτές ισχύουν σήμερα. 

3. Τα προσόντα διορισμού που απαιτούνται κατά κατη¬ 
γορία και κλάδο και ειδικότητα καθορίζονται σύμφωνα με 
τα Π.Δ. 37α/87 και 22/90. 

Οι αρμοδιότητες που καθορίζονται από τον Ο.Ε.Υ. θα 
ασκούνται από τις ανάλογες υπηρεσίες, τμήματα και γρα¬ 
φεία. Η κατανομή του προσωπικού Οα αποφασίζεται από 
τον Πρόεδρο, ανάλογα με τις ανάγκες της υπηρεσίας. 

Άρθρο 4 

Γενικά καθήκοντα υπαλλήλων 
Α. ΓΡΑΦΕΙΟ ΠΡΟΕΔΡΟΥ 

Διεξάγη κάθε υπηρεσία που αναθέτει ο Πρόεδρος, 
ενεργεί την προσωπική του αλληλογραφία, ορίζει τις ημέ¬ 
ρες και ώρες που δέχεται ο Πρόεδρος (Επιτροπές, Πολί¬ 
τες), τηρεί αρχείο όλων των εισερχομένων και εξερχομέ- 
νων στο Γραφείο του Προέδρου εγγράφων και τηρεί Βι¬ 
βλίο Αποφάσεων Προέδρου. 

Β. ΔΙΟΙΚΗΤΙΚΟ ΤΜΗΜΑ 

1. Ο προϊστάμενος των τμημάτων είναι υπεύθυνος για 
την ακριβή τήρηση, νόμιμη εφαρμογή και εκτέλεση των 
αρμοδιότητων και των καθηκόντων που ανατίθενται στις 
υπηρεσίες που προϊσταται. 

Ενημερώνει τους υπαλλήλους για κάθε εγκύκλιο και ει¬ 
δική διαταγή ή διάταξη Νόμου και δίνει τις αναγκαίες οδη¬ 
γίες για την εκτέλεσή τους. 

Συντάσσει εκθέσεις αξιολόγησης των υπαλλήλων, πα- 
ραλαμβάνει και προσυπογράφει την αλληλογραφία της 
Κοινότητας. 

2. ΓΡΑΦΕΙΟ ΠΡΩΤΟΚΟΛΛΟΥ ΚΑΙ ΑΡΧΕΙΟΥ 
Παραλαμβάνει χαρακτηρισμένη από τον Προϊστάμενο 

την εισερχόμενη αλληλογραφία, την πρωτοκολλεί, τη συ¬ 
σχετίζει και τη διεκπεραιώνει αυθημερόν στις αρμόδιες 
υπηρεσίες. Επίσης διεκπεραιώνει την εξερχόμενη αλλη¬ 
λογραφία. Ενεργεί τις τοιχοκολλήσεις - κοινοποιήσεις - 
ανακοινώσεις, φροντίζει για την επίδοση των πάσης φύ- 
σεως προσκλήσεων, τηρεί το αρχείο όλων των υπηρεσιών 
και φροντίζει για την εκκαθάριση του παλαιού αρχείου. 

3. ΓΡΑΦΕΙΟ ΚΟΙΝΟΤΙΚΟΥ ΣΥΜΒΟΥΛΙΟΥ 

Τηρεί τα πρακτικά του Κοινοτικού Συμβουλίου και μερι¬ 
μνά για τη φύλαξη των απομαγνητοφωνημένων πρακτι¬ 
κών. Συντάσσει τα πρακτικά των αποφάσεων και τηρεί όλα 
τα υπό του Νόμου οριζόμενα βιβλία, μεριμνά για την ανάρ- 
τηση των αποφάσεων του Κ.Σ. στους πίνακες ανακοινώ¬ 
σεων της Κοινότητας συντάσσοντας τα σχετικά αποδει¬ 
κτικά ανάρτησης. 

Επιμελείται για τη βιβλιοθήκη των αποφάσεων που λαμ- 
βάνονται. 

Εκτελεί κάθε εργασία σχετική με δημοπρασίες. 

4. ΓΡΑΦΕΙΟ ΠΡΟΣΩΠΙΚΟΥ 

Το γραφείο αυτό είναι υπεύθυνο για την εφαρμογή όλων 
των Νόμων που αφορούν τους μόνιμους και έκτακτους 
υπαλλήλους. Τηρεί τους ατομικούς φακέλλους του προ¬ 
σωπικού αυτού παρακολουθεί και διεκπεραιώνει τις υπη¬ 
ρεσιακές του μεταβολές. Παρακολουθεί και εφαρμόζει το 
πειθαρχικό δίκαιο που ισχύει κάθε φορά. Προσυπογράφει, 
κάθε απόφαση πρόσληψης προσωπικού σύμφωνα με τις 
ισχύουσες διατάξεις, θεωρεί τα πάσης φύσεως μισθοδο- 
τικά στοιχεία και μεριμνά για την εφαρμογή των συλλογι¬ 
κών συμβάσεων εργασίας. Εκδίδει τις αποφάσεις Προέ¬ 
δρου που αφορούν πρόσληψη, προαγωγή, μετακίνηση, 
πειθαρχικές κυρώσεις κ.λπ. του προσωπικού. 

5. ΓΡΑΦΕΙΟ ΔΗΜΟΤΙΚΗΣ ΚΑΤΑΣΤΑΣΗΣ (Δημοτολο¬ 
γίου, Ιθαγένειας, Μητρώων Αρρένων, Στρατολογίας και 
Εκλογικών θεμάτων). 

Τηρεί το Δημοτολόγιο της Κοινότητας και μεριμνά για 
την ενημέρωσή του ως προς τις νέες εγγραφές, διαγρα¬ 
φές, μεταβολές, εφαρμόζοντας τη σχετική νομοθεσία 
που ισχύει για τα δημοτολόγια. Συντάσσει τις πράξεις του 
Προέδρου που απαιτούνται για τις μεταβολές στο Δημοτο¬ 
λόγιο και φροντίζει για τη γνωστοποίησή τους, όπου απαι¬ 
τείται. Τηρεί οικογενειακούς φακέλλους όσων είναι γραμ¬ 
μένοι στο Δημοτολόγιο και εκδίδει τα πάσης φύσεως πι¬ 
στοποιητικά και ενεργεί όλη την αλληλογραφία που αφορά 
θέματα Δημοτολογίου. 

Συγκεντρώνει τα δικαιολογητικά εγγραφής των πολιτών 
στους εκλογικούς καταλόγους σύμφωνα με την εκλογική 
νομοθεσία. Ενεργεί όλη τη διαδικασία για την απόκτηση 
της ελληνικής ιθαγένειας και τις αντίστοιχες εγγραφές 
στο Δημοτολόγιο. Μεριμνά γ α τη σύνταξη του ετήσιου 
Μητρώου Αρρένων τις εγγραφές αλλοδαπών που απο¬ 
κτούν την Ελληνική Ιθαγένεια, τις διαγραφές λόγω θανά¬ 
του, την απώλεια της ελληνικής ιθαγένειας, τις διορθώ¬ 
σεις επωνύμων κυρίων ονομάτων, πατρωνύμων κ.λπ. λη¬ 
ξιαρχικών στοιχείων, τη σύνταξη στρατολογικών πινάκων 
κ.λπ. και την έκδοση πιστοποιητικών από τα Μ.Α. Μεριμνά 


για την εκτέλεση κάθε εκλογικής εργασίας που ανατίθεται 
στην Κοινότητα, παρακολουθεί και εφαρμόζει τη νομοθε¬ 
σία που ισχύει κάθε φορά για τη διενέργεια των εκλογών. 

6. ΓΡΑΦΕΙΟ ΛΗΞΙΑΡΧΕΙΟΥ - ΠΟΛΙΤΙΚΩΝ ΓΑΜΩΝ 
Τηρεί τα ληξιαρχικό βιβλία γεννήσεων, γάμων, θανάτων, 

εκθέσεων και καταχωρεί σ’ αυτά τα ληξιαρχικά γεγονότα. 
Εκδίδει αντίγραφα - αποσπάσματα και βεβαιώσεις από τα 
ληξιαρχικά βιβλία και από το Αρχείο του Ληξιαρχείου. 

Καταχωρεί στα ληξιαρχικά βιβλία κάθε μεταβολή με 
βάση δικαστική απόφαση, απόφαση Νομάρχη και εντολή 
Εισαγγελέως. Αποστέλλει αυτεπάγγελτα στις διάφορες 
αρχές καταστάσεις και αντίγραφα από τις πράξεις που 
έχουν συνταχθεί καθώς και τα στατιστικά στοιχεία αυτών. 
Μεριμνά για τη διεκπεραίωση της αλληλογραφίας που 
στέλνεται στο Ληξιαρχείο. Ο Ληξίαρχος οφείλει να τηρεί 
απαρέγκλιτα τις διατάξεις του Ληξιαρχικού Νόμου και είναι 
υπεύθυνος έναντι του Προέδρου ο οποίος του εκχωρεί το 
δικαίωμα, αλλά και έναντι της Εισαγγελικής Αρχής η οποία 
είναι αρμόδια για τον έλεγχο. Φροντίζει σύμφωνα με το 
Νόμο για έκδοση αδειών Πολιτικών Γάμων και επιμελείται 
για τη νόμιμη διαδικασία τελέσεως αυτών και τηρεί αρχείο 
τέλεσης πολιτικών. 

7. ΓΡΑΦΕΙΟ Ν.Π.Δ.Δ. 

Στηρίζει γραμματειακά και λογιστικά τα Ν.Π.Δ.Δ. της 
Κοινότητας εφόσον αυτά στερούνται δικού τους διοικητι¬ 
κού προσωπικού. 

Ενημερώνει την Κοινοτική Αρχή έγκαιρα για τη λήψη 
αποφάσεων ανανέωσης της θητείας των μελών της, σε 
όσα Ν.Π.Δ.Δ. συμμετέχει η Κοινότητα με εκπροσώπους 
της. Συνεργάζεται με τα Ν.Π.Δ.Δ. της Κοινότητας και πα¬ 
ρέχει σ’ αυτά κάθε δυνατή βοήθεια. 

8. ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Ελέγχει με το προσωπικό της Ειδικής Υπηρεσίας την τή¬ 
ρηση των διατάξεων που αφορούν: α) την καθαριότηταα, 
β) τη στάθμευση οχημάτων, γ) την ανοικοδόμηση και δ) τη 
μόλυνση του περιβάλλοντος. 

Η άσκηση των πιο πάνω αρμοδιοτήτων περιορίζεται στα 
όρια της Κοινότητος Αμπελακίων και γίνεται σύμφωνα με 
το Π.Δ. 434/82 όπως αυτό ισχύει κάθε φορά. 

Συγκεντρώνει, ταξινομεί και αποστέλλει τις παραβάσεις 
σε συνεργασία με το γραφείο Τελών της Κοινότητάς μας 
στις αρμόδιες υπηρεσίες για τις ανάλογες ενέργειες. 

ΟΙΚΟΝΟΜΙΚΟ ΤΜΗΜΑ 

1. ΓΡΑΦΕΙΟ ΜΙΣΘΟΔΟΣΙΑΣ ΠΡΟΣΩΠΙΚΟΥ 
Συντάσσει και θεωρεί τα πάσης φύσεως μισθοδοτικά 
στοιχεία πληρωμής του τακτικού προσωπικού, προσωπι¬ 
κού αορίστου και ορισμένου χρόνου. Συντάσσει τις μισθο- 
δοτικές καταστάσεις πληρωμής του προσωπικού. Παρα¬ 
κολουθεί τις μισθολογικές μεταβολές όλων των εργαζο¬ 
μένων και μεριμνά για την έγκαιρη και τακτική πληρωμή 
των πάσης φύσεως αποδοχών του προσωπικού. Εκδίδει 
βεβαιώσεις αποδοχών για τη χρήση Εφορίας και συντάσ¬ 
σει τις καταστάσεις πληρωμής των εξόδων παραστάσεως 
του Προέδρου της Κοινότητος. 

2. ΓΡΑΦΕΙΟ ΠΡΟΫΠΟΛΟΓΙΣΜΟΥ - ΠΡΟΜΗΘΕΙΩΝ - 
ΤΕΛΩΝ - ΤΑΠ - ΔΕΗ 

Καταρτίζει μέσα στις νόμιμες προθεσμίες το σχέδιο 
προϋπολογισμού της Κοινότητος και εισηγείται για την 
τροποποίηση, αναμόρφωση αυτού όταν αυτό απαιτείται. 
Συγκεντρώνει στατιστικά στοιχεία και τα αποστέλλει αρ- 
μοδίως όπου απαιτείται. Τηρεί αρχείο προϋπολογισμού 
κάθε οικονομικού έτους. Εκτελεί κάθε γ. ετική εργασία 
που αφορά τη Λογοδοσία Πεπραγμένων ου Προέδρου. 
Συντάσσει τον ετήσιο απολογιστικό Πίνακα κάθε οικονομι¬ 
κού έτους και φροντίζει για την αποστολή των Χ.Ε. πληρω¬ 
μής στο Ελεγκτικό Συνέδριο όπως ορίζει ο Νόμος. 

Εκτελεί κάθε εργασία σχετική με την προμήθεια όλων 
των ειδών και υλικών που χρησιμοποιούνται για τις ανά¬ 
γκες της Κοινότητος καθώς και των καυσίμων, λιπαντικών 
και ανταλλακτικών που χρησιμοποιούνται για την κίνηση 
και συντήρηση των οχημάτων της Κοινότητος. Συνεργάζε¬ 
ται με τις επιτροπές παραλαβής έργων και προμηθειών και 
φροντίζει για την έγκαιρη και ακριβή παραλαβή των υλι¬ 
κών. Παρακολουθεί και εφαρμόζει τις διατάξεις των Νό¬ 
μων και του ΕΚΠΟΤΑ που αφορούν τις προμήθειες της 
Κοινότητος, όπως αυτές κάθε φορά ισχύουν. Φροντίζει 
για τη συλλογή και σύνταξη των απαραίτητων δικαιολογη- 
τικών που συνοδεύουν τα τιμολόγια πληρωμών. Φροντίζει 
για τη σύνταξη του ετήσιου ενιαίου προγράμματος προμη¬ 
θειών της Κοινότητος και παρακολουθεί την εκτέλεσή του 
σύμφωνα με το Νόμο. 

Εκτελεί κάθε εργασία σχετική με τη διεξαγωγή των δη¬ 
μοπρασιών και προχείρων διαγωνισμών που αφορούν προ¬ 
μήθειες. Παραλαμβάνει τις εγγυητικές επιστολές από 
τους προμηθευτές και εκτελεί κάθε εργασία σχετική με 
την απευθείας ανάθεση προμήθειας. 

Φροντίζει για τη βεβαίωση των τελών, δικαιωμάτων και 
προστίμων που επιβάλλονται από την Κοινότητα για χρήση 
πεζοδρομίων, πλατειών και λοιπών κοινόχρηστων χώρων, 
διαφημίσεις κ.λπ. καθώς και για έκδοση των αντίστοιχων 
αδειών. Συνεργάζεται με τις υπηρεσίες της ΔΕΗ για την 
απόδοση των τελών, συμπληρώνει τις υπεύθυνες δηλώ¬ 
σεις για τη ΔΕΗ. 

Παρακολουθεί τις δηλώσεις ΤΑΠ για ηλεκτροδοτού¬ 
μενα και μη ακίνητα, τις επεξεργάζεται και τις αποστέλλει 
στη ΔΕΗ για συνείσπραξη. 

Βεβαιώνει το τέλος ΤΑΠ σε καταλόγους για τα μη ηλε¬ 
κτροδοτούμενα ακίνητα της Κοινότητας και εκδίδει τις βε¬ 
βαιώσεις περί μη οφειλής ΤΑΠ. 

3. ΓΡΑΦΕΙΟ ΑΔΕΙΩΝ ΚΑΤΑΣΤΗΜΑΤΩΝ ΥΓΕΙΟΝΟΜΙ¬ 
ΚΟΥ ΕΝΔΙΑΦΕΡΟΝΤΟΣ 

Παραλαμβάνει αιτήσεις με τα προβλεπδμενα από το 
Νόμο δικαιολογητικά και για την έκδοση αδειών, τα διαβι¬ 
βάζει μετά από έλεγχο στη Διεύθυνση Δημόσιας Υγείας 
Πειραιά, προς έγκριση και στη συνέχεια εισηγείται το θέμα 
στο Κοινοτικό Συμβούλιο για τη λήψη σχετικής απόφασης 
και τέλος προβαίνει στην έκδοση της αδείας. 

4. ΓΡΑΦΕΙΟ ΕΡΓΩΝ 

Τηρεί ενημερωμένους φακέλλους όλων των έργων που 
εκτελούνται από την Κοινότητα, συντάσσει τα συμφωνη¬ 
τικά που συνάπτει η Κοινότητα με τους εργολήπτες. Επι¬ 


βλέπει την κατασκευή των έργων και φροντίζει για την πα¬ 
ραλαβή τους. Επιμελείται τη διαδικασία της τροποποίησης 
- επέκτασης και βελτίωσης του υπάρχοντος σχεδίου. 

5. ΓΡΑΦΕΙΟ ΚΛΗΡΟΔΟΤΗΜΑΤΩΝ 

Διεκπεραιώνει όλες τις υποθέσεις που αφορούν τα κλη¬ 
ροδοτήματα ανάλογα με τη φύση του κοινωφελούς σκο¬ 
πού ή < γου τους. 

Φροντίζει για την επένδυση ή εκταμίευση μετρητών, τη 
σύνταξη προϋπολογισμού και απολογισμού, τη συντήρηση 
ή πώληση ακινήτων και για κάθε θέμα δικαστικής, φοροτε¬ 
χνικής ή νομικής φύσεως που διέπει τα κληροδοτήματα. 
Επίσης φροντίζει για την καλύτερη πραγματοποίηση των 
σκοπών των κληροδοτημάτων ανάλογα με τις επιθυμίες 
του κληροδότη, πάντα σε συνεργασία με το Υπουργείο Οι¬ 
κονομικών. 

Γ. ΥΠΗΡΕΣΙΑ ΚΑΘΑΡΙΟΤΗΤΑΣ 

1. Επιστασία Προσωπικού 

Επιμελείται την καθαριότητα της πόλης (αποκομιδή και 
μεταφορά απορριμμάτων) συντηρεί τις πλατείες, τις παι¬ 
δικές χαρές και τους λοιπούς κοινόχρηστους χώρους, και 
γενικά διεξάγει όλη την εργασία που απαιτείται για την κα¬ 
θαριότητα. 

Τηρεί αρχείο της Υπηρεσίας καθαριότητας και το πα- 
ρουσιολόγιο των εργαζομένων και ενημερώνει καθημε¬ 
ρινά το γραφείο μισθοδοσίας προσωπικού. 

2. Κίνηση Αυτοκινήτων 

Τηρεί βιβλίο κίνησης οχημάτων - μητρώο αυτοκινήτων - 
εκδίδει δελτία κίνησης οχημάτων και τηρεί βιβλία κατανά¬ 
λωσης καυσίμου ύλης. Επιμελείται τη συντήρηση και επι¬ 
σκευή όλων των αυτοκινήτων της Κοινότητας. 

3. Νεκροταφείο 

Επιμελείται την καθαριότητα του Νεκροταφείου. Φρο¬ 
ντίζει για ενταφιασμούς και εκταφές, βεβαιώνει τα τέλη 
ενταφιασμών, δομήσεως τάφων και παρατάσεως χρή- 
σεως τάφου, σύμφωνα με τον Κανονισμό λειτουργίας του 
Κοινοτικού Κοιμητηρίου, όπως δι' αποφάσεων του Κ.Σ. 
έχει ορισθεί. 

Δ. ΥΠΗΡΕΣΙΑ ΗΛΕΚΤΡΟΦΩΤΙΣΜΟΥ 

Γ ραφείο συντήρησης κοινοτικού φωτισμού 

Ασχολείται με τη συντήρηση του κοινοτικού δικτύου 
φωτισμού καθώς και του δικτύου φωτισμού σχολικών κτι¬ 
ρίων. 

Ε. ΥΠΗΡΕΣΙΑ ΥΔΡΕΥΣΗΣ 

Γ ραφείο ύδρευσης και διαχείρισης υλικών 

Εκδίδει τους λογαριασμούς του Κοινοτικού Δικτύου 
ύδρευσης - είναι αρμόδιο για την καταμέτρηση των παρο¬ 
χών και παρακολουθεί την πληρωμή των λογαριασμών. 

Φροντίζει για την παραλαβή των υλικών και τηρεί βιβλία 
αποθήκης, συντάσσει την απογραφή των υλικών. 

Άρθρο 5 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
Αμπελακίων, η οποία βεβαιώνουμε ότι μπορεί να καλυ¬ 
φθεί από τους Κ.Α. 05.111.1, 05.112.1, 15.111.1, 

15.112.1, 25.112.1, 40.111.1, 40.112.1, 45.111.1, 

45.112.1, 55.111.1 και 55.112.1 και στους οποίους 

έχουν προβλεφθεί ανάλογες πιστώσεις. Η δαπάνη που 
προκαλείται σε βάρος του προϋπολογισμού της Κοινότη¬ 
τας είναι ύψους 6.000.000 δραχμών περίπου για καθένα 
από τα επόμενα οικονομικά έτη. 

Αρθρο 6 

Ο Οργανισμός αυτός ισχύει από της δημοσίευσης στην 
Εφημερίδα της Κυβερνήσεως και παύει να ισχύει κάθε 
προηγούμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Δεκεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-♦- 

Αριθ. 07/ΔΤΑ/20744 (2) 

Τροποποίηση ΟΕΥ της Δημοτικής Βιβλιοθήκης Κερατσι- 

νίου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37α/87 και 22/90. 

3. Τις διατάξεις του άρθρου 12 του Ν. 1188/81 όπως 
συμπληρώθηκαν με το άρθρο 26 του Ν. 1832/82 και αντι- 
καταστάθηκαν με την παράγραφο 5 του άρθρου 8 του Ν. 
2307/95. 

4. Τις διατάξεις των Νόμων α) Ν. 2130/94, β) 2190/94 
και γ) 2218/94. 

5. Την με αριθμ. πρωτ. ΔΙΚΠΡ/Φ.2/3210/11.4.86 
εγκύκλιο Υπ. Προεδρίας της Κυβερνήσεως και Γεν. Δια¬ 
ταγή 59 αριθμ. πρωτ. 53560/6.8.86 ΥΠ.ΕΣ. 

6. Την αριθμ. 2347/30.9.97 απόφαση περί μεταβίβα¬ 
σης αρμοδιοτήτων του Γενικού Γραμματέα της Περιφέ¬ 
ρειας Αττικής στον Προϊστάμενο της Δ/νσης Τοπικής Αυ¬ 
τοδιοίκησης και Διοίκησης Ν. Πειραιά να υπογράφει με 
ΕΓΓΠ την αποστολή στο Εθνικό Τυπογραφείο πράξεων 
των οποίων απαιτείται δημοσίευση στην Εφημερίδα της 
Κυβερνήσεως. 

7. Την 17/97 απόφαση του Διοικητικού Συμβουλίου της 
Δημ. Βιβλιοθήκης Κερατσινίου, με την οποία τροποποιεί¬ 
ται ο ΟΕΥ της Δημ. Βιβλιοθήκης Κερατσινίου και την 
457/97 απόφαση του Δημοτικού Συμβουλίου Κερατσινίου 
με την οποία εκφράζεται η σύμφωνη γνώμη επί της ανω¬ 
τέρω αποφάσεως του Δ.Σ. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στο πρακτικό 
4/19.12.97 αυτού, αποφασίζουμε: 

Εγκρίνουμε την τροποποίηση του ΟΕΥ της Δημοτικής 
Βιβλιοθήκης Κερατσινίου ως εξής: 

Τροποποιείται ο Οργανισμός Εσωτερικής Υπηρεσίας 
της Δημ. Βιβλιοθήκης Κερατσινίου με τη σύσταση έξι (6) 
θέσεων εποχιακού προσωπικού, ΤΕ Βιβλιοθηκονόμων 
όπως ο νόμος ορίζει. 

Το ύψος της δαπάνης από τη σύσταση των θέσεων αυ¬ 
τών εξαρτάται ετησίως από τον αριθμό των ατόμων που θα 


προσλαμβάνονται, πάντοτε βέβαια μέσα στα πλαίσια των 
εγκεκριμένων πιστώσεων του προϋπολογισμού της Δημ. 
Βιβλιοθήκης. 

Όσον αφορά τις οικονομικές προϋποθέσεις που θέτει η 
νομοθεσία για τη σύσταση κάθε νέας τακτικής θέσης στον 
ΟΕΥ (άρθρο 8 παρ. 5 Ν. 2307/95) δεν έχουν εφαρμογή 
για τη σύσταση των θέσεων του προσωπικού με σύμβαση 
εργασίας ιδιωτικού δικαίου ορισμένου χρόνου, διότι αυτές 
οι θέσεις δεν θεωρούνται από το Σύνταγμα θέσεις τακτι¬ 
κού προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Δεκεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-♦- 

Αριθ. 07/ΔΤΑ/20743 (3) 

Τροποποίηση ΟΕΥ Δήμου Κερατσινίου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37α/87 και 22/90. 

3. Τις διατάξεις του άρθρου 12 του Ν. 1188/81 όπως 
συμπληρώθηκαν με το άρθρο 26 του Ν. 1832/82 και αντι- 
καταστάθηκαν με την παράγραφο 5 του άρθρου 8 του Ν. 
2307/95. 

4. Τις διατάξεις των Νόμων α) Ν. 2130/94, β) 2190/94 
και γ) 2218/94. 

5. Την με αριθμ. πρωτ. ΔΙΚΠΡ/Φ.2/3210/11.4.86 
εγκύκλιο Υπ. Προεδρίας της Κυβερνήσεως και Γ εν. Δια¬ 
ταγή 59 αριθμ. πρωτ. 53560/6.8.86 ΥΠ.ΕΣ. 

6. Την αριθμ. 2347/30.9.97 απόφαση περί μεταβίβα¬ 
σης αρμοδιοτήτων του Γενικού Γραμματέα της Περιφέ¬ 
ρειας Αττικής στον Προϊστάμενο της Δ/νσης Τοπικής Αυ¬ 
τοδιοίκησης και Διοίκησης Ν. Πειραιά να υπογράφει με 
ΕΓΓΠ την αποστολή στο Εθνικό Τυπογραφείο πράξεων 
των οποίων απαιτείται δημοσίευση στην Εφημερίδα της 
Κυβερνήσεως. 

7. Την 415/97 απόφαση του Δημοτικού Συμβουλίου Κε- 
ρατσινίου με την οποία τροποποιείται ο ΟΕΥ του Δήμου 
Κερατσινίου. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στο πρακτικό 
4/19.12.97 αυτού, αποφασίζουμε: 

Εγκρίνουμε την τροποποίηση του ΟΕΥ του Δήμου Κε¬ 
ρατσινίου ως εξής: 

1. Στο 2ο άρθρο που αφορά τη διάρθρωση των υπηρε¬ 
σιών. 

Στο Τμήμα Δημοσίων Σχέσεων και Πολιτισμού της Δ/ 
νσης Διοικητικών Υπηρεσιών, προστίθεται έβδομο Γρα¬ 
φείο με τίτλο «Γ ραφείο Αθλητισμού». Το Γ ραφείο αυτό θα 
ασχολείται με τα θέματα αθλητισμού και θα κατευθύνει τις 
δραστηριότητες του Δήμου στον τομέα αυτό. 

2. Στο 3ο άρθρο που αναφέρεται στις θέσεις του προ¬ 
σωπικού. 

Στην παράγραφο 2 «ΕΙΔΙΚΟΙ ΣΥΝΕΡΓΑΤΕΣ ΚΑΙ ΣΥΜ¬ 
ΒΟΥΛΟΙ ΔΗΜΑΡΧΟΥ» τροποποιούνται οι θέσεις ως εξής: 

Οι δύο (2) θέσεις Ειδικών Συμβούλων Δημάρχου και οι 
δύο (2) θέσεις Ειδικών Συνεργατών δημάρχου γίνονται: 

- Τέσσερις (4) θέσεις Ειδικών Συμβούλων ή Ειδικών Συ¬ 
νεργατών Δημάρχου. 

3. Στο 3ο άρθρο που αναφέρεται στις θέσεις του προ¬ 
σωπικού. 

Προστίθεται η 5η κατηγορία προσωπικού ως εξής: 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ για κάλυψη εποχιακών, 
παροδικών και πρόσκαιρων αναγκών (άρθρο 18 παρ. 12 Ν. 
2503/97). 

- Μία (1) θέση πολιτικού μηχανικού (ΠΕ) 

- Τέσσερις (4) θέσεις Τεχνολόγων Μηχανικών (ΤΕ) 

- Πέντε (5) θέσεις Διοικητικών Υπαλλήλων (ΔΕ) 

- Έξι (6) θέσεις οδηγών αυτοκινήτων (ΔΕ) 

- Πέντε (5) θέσεις τεχνιτών διαφόρων ειδικοτήτων (ΔΕ) 

-Τρεις (3) θέσεις Ηλεκτρολόγων (ΔΕ) 

- Δέκα (10) θέσεις τεχνιτών οικοδόμων (ΔΕ) 

- Είκοσι πέντε (25) θέσεις εργατών καθαριότητας (ΥΕ) 

- Δέκα πέντε (15) θέσεις εργατών κήπων (ΥΕ) 

Τρεις (3) θέσεις καθαριστριών (ΥΕ) 

Με την προτεινόμενη αλλαγή των θέσεων των Συμβού¬ 
λων - Συνεργατών Δ α^ρχου δεν προκσλεϊται ιδιαίτερη 
επιβάρυνση στον προϋπολογισμό του Δήμου. Σχετικά με 
το ύψος της δαπάνης προσωπικού με σύμβαση εργασίας 
ιδιωτικού δικαίου ορισμένου χρόνου δεν είναι δυνατόν να 
προσδιορισθεί και εξαρτάται ετησίως από τον αριθμό των 
ατόμων που θα προσλαμβάνονται, πάντοτε βέβαια μέοα 
στα πλαίσια των εγκεκριμένων πιστώσεων του προϋπολο¬ 
γισμού του Δήμου. 

Όσον αφορά τέλος τις οικονομικές προϋποθέσεις που 
θέτει η νομοθεσία για τη σύσταση κάθε νέας τακτικής θέ¬ 
σης στον ΟΕΥ (άρθρο 8 παρ. 5 Ν. 2307/95) δεν έχουν 
εφαρμογή για τη σύσταση των θέσεων του προσωπικού με 
σύμβαση εργασίας ιδιωτικού δικαίου ορισμένου χρόνου, 
διότι αυτές οι θέσεις δεν θεωρούνται από το Σύνταγμα θέ¬ 
σεις τακτικού προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Δεκεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-♦- 

Αριθ. 2015 (4) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας Ασωμάτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: α) του άρθρου 12 του Ν. 1188/81 όπως 


αντικαταστάθηκαν με τις όμοιες του άρθρου 26 του Ν. 
1832/89 και του άρθρου 8 του Ν. 2307/95, β) του Π.Δ. 
37α/87, γ) του Ν. 1586/86, δ) του Ν. 2190/94 και ε) του 
άρθρου 18 παρ. 12 του Ν. 2503/97. 

2. Τις αριθμ. 53560/6.8.96 και 75643/16.1.87 εγκυ¬ 
κλίους του Υπ. Εσωτερικών και 

3. Την αριθμ. 35/97 απόφαση του Κοινοτικού Συμβου¬ 
λίου Ασωμάτων καθώς και την 5/24.11.97 σύμφωνη γνω¬ 
μοδότηση του Υπηρεσιακού Συμβουλίου του άρθρου 37 
του Ν. 2190/94, αποφασίζουμε: 

Επικυρώνουμε την ανωτέρω 35/97 απόφαση του Κοι¬ 
νοτικού Συμβουλίου Ασωμάτων με την οποία τροποποιεί¬ 
ται και προσαρμόζεται ο Οργανισμός Εσωτερικής Υπηρε¬ 
σίας της Κοινότητας, του οποίου το άρθρο 2 διαμορφώνε¬ 
ται ως εξής: 

Άρθρο 2 

Διάρθρωση - διαβάθμιση θέσεων 

Οργανωτικό Σχήμα - Γραμματεία 

1. Κατηγορία ΔΕ 

α. Κλάδος ΔΕΙ Διοικητικού 

Δύο (2) θέσεις με βαθμούς Δ-Α. 

Μία (1) θέση προσωπικού με σύμβαση εργασίας Ιδιωτι¬ 
κού Δικαίου Ορισμένου Χρόνου μέχρι και 8 μήνες. 

β. Κλάδος ΔΕΙ 5 Εισπρακτόρων ΟΤΑ 

Μία (1) θέση με βαθμούς Δ-Α. 

2. Κατηγορία ΥΕ 

Κλάδος ΥΕ16 (Εργατών Γενικών Καθηκόντων) 

Μία (1) θέση με βαθμούς Ε-Β. 

3. Προϊστάμενος της Υπηρεσίας ο Πρόεδρος της Κοινό¬ 
τητας. 

4. Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 17 Δεκεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 

-♦- 

Αριθ. Τ.Τ. 20645 (5) 

Υπαγωγή του Προσωπικού της Κοινότητας Νέας Πεύκης 

Ν. Τρικάλων στις διατάξεις του Α' μέρους του Ν. 1188/ 

81. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 20645/97 απόφαση του Γεν. Γραμματέα Περι¬ 
φέρειας Θεσσαλίας, εγκρίθηκε η 27/97 απόφαση του 
Κοινοτικού Συμβουλίου Νέας Πεύκης Ν. Τρικάλων, που 
εκδόθηκε σύμφωνα με τις διατάξεις του άρθρου 8 παρ. 1 
του Ν. 2307/95, του άρθρου 3 του Ν. 1188/81, του άρ¬ 
θρου 34 του Ν. 2190/94 και του άρθρου 27 του Ν. 
2081/92 και ύστερα από την 19/1997 σύμφωνη γνωμο- 

δότηση του Υπηρεσιακού Συμβουλίου Προσωπικού Ο.Τ.Α. 
Ν. Τρικάλων, έγινε υπαγωγή του προσωπικού της Κοινό¬ 
τητας Νέας Πεύκης Ν. Τρικάλων στις διατάξεις του Α’ μέ¬ 
ρους του Ν. 1188/81. 

Από τις διατάξεις της απόφασης αυτής, προκαλείται δα¬ 
πάνη ύψους 2.268.(XX) δρχ. περίπου για το τρέχον έτος 
και 2.500.000 δρχ. για τα επόμενα έτη, η οποία θα καλυ¬ 


φθεί με τροποποίηση του προϋπολογισμού της Κοινότη¬ 
τας Νέας Πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, Δεκέμβριος 1997 
Με εντολή Γεν. Γραμματέα Περιφέρειας 
Ο Διευθυντής 
ΞΕΝ. ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 18531 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 - 

10.000 - 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 - 

500 » 

2.500 » 

1.250 » 

500 » 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































